cyanic-selkie/wikianc huggingface dataset:
Vesna (band)
Starten (2016)
Bandet skulle hylle og feire femininitet og slavisk søsterskap. Bandet krysser tsjekkisk folkemusikk med moderne sjangre som pop, men ifølge Fuxová anser ikke Vesna seg som et folkband: «Jeg ser ikke på det vi gjør med Vesna som folklore, det er ikke folkesanger. Slik jeg ser det, tar sangene våre opp disse stereotypiene.»
Pátá bohyně (2018)
I 2018 forlot Šulcová og Yankovová bandet og ble erstattet med pianisten Olesya Ochepovskaya og trommespiller Markéta Mužátková. Samme år ga bandet ut sitt første studioalbum, Pátá bohyně (Den femte gudinnen). I et intervju med det tsjekkiske musikkmagasinet Týden, fortalte Fuxová at albumet var inspirert av selvopplevde hendelser og tsjekkiske historier og eventyr.
Albumet vant prisen for «årets oppdagelse» under den tsjekkiske musikkprisutdelingen Ceny Anděl 2018.
Birmingham City WFC
Birmingham City Women Football Club (grunnlagt 1968) er en engelsk fotballklubb for kvinner som har gjort det godt i toppserien og vunnet cup.
De spilte i regionale ligaer på 70-tallet, nådde semifinalen i FA Women's Cup i 1974 og 1988. Så nådde de FA Women's Premier League i 2002 og finalen i FA Women's Premier League Cup (ligacupen) samme året, men de tapte 7–1 for Fulham LFC. De har holdt seg i toppdivisjonen, som fra 2011 heter FA Women's Super League der de fikk sølv to år på rad og deltakelse i Mesterligaen i fotball for kvinner med semifinalen i 2014. FA-cupen vant de i 2012 mot Chelsea LFC. I 2016 er de slått sammen med herreklubben Birmingham City FC og norske Andrine Hegerberg fikk jobb her. I 2017 var de sjanseløse i cupfinalen mot Manchester City.
Vesna (band)
Eurovision Song Contest (2023)
I januar 2023 ble bandet kunngjort som en av seks deltakere i ESCZ 2023, det tsjekkiske uttaket til Eurovision Song Contest 2023. Resultatet ble avslørt 7. februar 2023, og bandet vant klart med 10,584 stemmer – 6367 stemmer mer enn andreplassen. Med seieren fikk bandet representere Tsjekkia i konkurransen, der de endte på tiendeplass – Tsjekkias nest beste plassering siden debuten i 2007.
MUZIKA (2023)
Dagen etter Eurovision-finalen kom bandet med en ny EP kalt MUZIKA. Den har sanger på engelsk, tsjekkisk, bulgarsk og polsk, hhv. Hej mami, Płakały, Queen of Love og den akustiske versjonen av My Sister's Crown. De har planlagt flere konserter rundt om kring i Europa til høsten 2023.
Hvaler Idrettslag
Fotball
A-laget for menn spiller 2020-sesongen i 7. divisjon, etter å ha rykket ned fra 6. divisjon etter 2018-sesongen:
Marit Haugseth
Marit Haugseth (født 26. oktober 1962) er en norsk bueskytter som representerer IL Yrjar.
Hun har vunnet tre NM-gull og fem NM-medaljer i perioden 2014–2017. Hun vant kongepokalen i 2016.
Ullerøy Idrettslag
Ullerøy Idrettslag (stiftet 27. mai 1936) er et norsk idrettslag på Ullerøy i Sarpsborg, som driver med allidrett og fotball.
Grenevev
Grenevev (eller grenvev, samisk radnostuolo ) er en samisk tradisjonell vevstol som brukes til å veve grener. Greneveven er av samme type som oppstadveven (eller oppsta'gogn), men noe mindre og spinklere. Greneveving er en gammel tradisjon og ble blitt holdt levende i Manndalen hvor grenveving i 50-åra sysselsatte omkring 50 personer.
Ullerøy Idrettslag
Fotball
A-laget for menn spiller 2020-sesongen i 7. divisjon, etter å ha rykket ned fra 6. divisjon etter 2015-sesongen:
Victor Vernicos
Viktor Vernikos Jørgensen (gresk: Βίκτορ Βερνίκος Γιούργκενσεν; født 23. oktober 2006 i Athen), kjent under artistnavnet Victor Vernicos, er en gresk sanger og låtskriver. Han representerte Hellas i Eurovision Song Contest 2023 i Liverpool i Storbritannia med sangen «What They Say».
Bakgrunn
Victor Vernicos har dansk far og gresk mor. Han begynte med pianotimer som fireåring, sangtimer som åtteåring og gitartimer som tiåring. Han begynte å skrive egen musikk som elleveåring, og har skrevet sin egen musikk siden 2021. Samme år utga han sin første sang, som han selv hadde skrevet og produsert.
Ajdar Sulejmanov
Ajdar Sulejmanov (tatarisk: Aydar Söläyman, russisk: Айдар Сулейманов, født 15. mars 1988 i Zainsk i Tatarstan ) er en vokalist fra den russiske republikken Tatarstan. Han begynte på musikkskole i 1999 og studerte videre på musikkgymnaset i Kazan og fra 2008 på Kazans statskonservatorium. Han sto bak etableringen av en leir for begavede barn i hjembyen Zainsk og startet i 2006 opp mesterklasser for gutter som vil drive med musikk.
Sulejmanov vant prisen Strana pojusjtsjego solovja i 2005, og senere har han vunnet festivalen Studentsjeskaja vesna og konkurransen Zjar-ptitsa. Han har flere ganger vunnet ulike nivå av talentkonkurransen Sozvezdije-Joldyzlyk, før han i 2009 ble vinner av «Sozvezdijes Grand Prix». I 2007 fikk han hovedrollen i musikalen Syv perler.
I 2014 representerte Ajdar Sulejmanov og dansegruppa «Veien ut av byen» sin hjemrepublikk i Tyrkvisjonens sangkonkurranse, etter å ha vunnet den nasjonale finalen i Kazan med melodien «Atlar çaba» («Кони бегут»/«Атлар чаба»). I den internasjonale finalen havnet Sulejmanov på andreplass, noe som er Tatarstans beste plassering i konkurransen.
Håvalds vei (Oslo)
Veien fikk navn i 1926 etter husmannsplassen Håvald.
Ligue Haïtienne
Ligue Haïtienne er det øverste nivået i haitisk fotballs hierarki av lag, og den administreres av Haitis Fotballforbund.
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Mo Ibrahim
Mohamed «Mo» Ibrahim (født 3. mai 1946 i Sudan) er en britisk forretningsmann i telekommunikasjonsbransjen. Han etablerte firmaet Celtel, som har stått bak utbygging av mobiltelefonnett i land i Afrika.
Ligue Haïtienne
Historie
Ligue Haïtienne ble grunnlagt i 1937 og den mestvinnende klubben er som har vunnet 14 ganger, sist i høstsesongen 2009. Siden 2002 har Ligue Haïtienne vært delt opp i en vår- og en høstavdeling og det er kåret 2 mestere pr. sesong. Vårseongen blir kalt Ouverture (åpning) og høstsesongen Fermeture eller Clôture (avslutning).
Mo Ibrahim
Ibrahim er utdannet ved Universitetet i Alexandria i Egypt og tok i 1981 doktorgrad ved University of Birmingham i Storbritannia. Han arbeidet en tid for British Telecom før han etablerte konsulentfirmaet Mobile Systems International. Da han i 2000 solgte firmaet satset han på mobiloperatøren Celtel, som opererer i afrikanske land.
Ibrahim er opptatt av godt styresett i Afrika. Han har etablert Mo Ibrahim Foundation og Mo Ibrahim-prisen. Ibrahim har forpliktet seg til The Giving Pledge, å gi bort halvparten av sin formue til veldedige formål.
Vektløfting under Sommer-OL 2016 – Menn 105 kg
105 kg for menn i vektløfting under Sommer-OL 2016 fant sted den 15. august 2016 på Riocentro i Rio de Janeiro.
Roberta Panara
Roberta Panara (født 12. januar 1984) er en italiensk svømmer.
Hun representerte Italia under Sommer-OL 2008 i Beijing, hvor hun ble utslått i forsøkene på 100 meter bryst.
Queen Mary
Fireburn
Opprøret var blitt anført av fire kvinner, hvorav Queen Mary var den ene. Tilnavnet queen var en hedersbetegnelse for de maktfulle kvinnene på plantasjene, som sto for organiseringen av fester, brylluper og ritualer.
Til kvinnefengselet på Christianshavn
Myndighetene på Sankt Croix slo hardt ned på oppstanden, som endte med å koste omkring 100 arbeidere livet. 12 opprørere fikk dødsdom, mange ble idømt hardt arbeide mens Queen Mary og tre andre queens ble sendt til kvinnefengselet på Christianshavn i Danmark. Queen Mary hadde vært blant dem som brøt inn i husene og slo ting i stykker, og på plantasjen Punch hadde hun ropt at de som ville slukke ilden burde halshugges. Hun fikk livstidsdom for «Delagtighed i Plyndring og Ildspaasættelse under Opstanden paa St. Croix i 1878». Da hun ankom kvinnefengslet i 1882 medbrakte hun kun en ring og et par øreringer. Mary Thomas var her omkring 40 år gammel, hadde tre barn og var ugift. Hun var tidligere straffet for å ha mishandlet et av sine barn, en anklage som ofte ramte kvinner som ikke adlød ordre. I 1887 ble hun sammen med de andre opprørere sendt tilbake til Christiansted, hvor kvinnene utsto resten av livstidsdommene. Queen Mary døde i 1905.
Ettermæle
Selv om Danmarks største arbeideroppstand ikke er særlig kjent i Danmark, hedres Queen Mary og de andre queens på Jomfruøyene som kvinner som tok kampen opp mot den undertrykkende overmakt. Queen Mary er blitt en identitetsmarkør for befolkningen hovedsakelig viderelevert gjennom oral tradisjon, sang og fortellinger, da ingen av de fire ilddronninger har nedskrevet deres egen historie. Den tidligere Kongevejen på St. Croix ble i 1972 omdøpt til Qeen Mary Highway som en hyllest til Mary Thomas. Selve begivenheten The Fireburn markeres årlig i Frederiksted med marsj, opptredener og taler.
31. mars 2018 ble en skulptur av kunstnerne Jeanette Ehlers og La Vaughn Belle forestillende Queen Mary oppstillet foran Vestindisk Pakhus i København, som det første egentlige minne om kolonitiden på Jomfruøyene. Det var her varene fra Vestindien kom inn til København.
Junior-VM i snøbrett 2017
Junior-VM i snøbrett 2017 ble arrangert i Klínovec, Špindlerův Mlýn og Laax i 2017.
Haakon Aunes vei (Oslo)
Haakon Aunes vei er en vei på Grefsen i bydel Nordre Aker i Oslo. Den går fra Ogmunds vei til Grefsen allé.
Nr. 4 er eneste adresse knyttet til veien.
Alcohol You
«Alcohol You» (norsk oversettelse: alkohol deg) er en engelskspråklig elektropopsang fra 2020 med den rumenske sangeren Roxen. Sangen er skrevet av Ionuț Armaș, Viky Red og Breyan Isaac, og den ble utgitt 21. februar 2020. Sangen vant den rumenske sangkonkurransen Selecția Națională 2020 og skulle ha vært Romanias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.
Om sangen
Breyan Isaac og Ionuț Armaș skrev teksten til «Alcohol You», og sistnevnte komponerte melodien sammen med produsenten Viky Red. Det rumenske plateselskapet Global Records slapp den for digital nedlastning 21. februar 2020. Sangteksten tar for seg følelser som tristhet, fortvilelse, håp og nostalgi, og den rumenske kringkasteren TVR kalte sangen for en «ekte hymne om universell kjærlighet».
Musikkvideo og promotering
En musikkvideo til «Alcohol You» ble regissert av Bogdan Păun og lastet opp på YouTube på utgivelsesdagen 21. februar 2020. Alexandru Mureșan var sjefsfotograf, mens Mihai Sighinaș sto for grafikken, og selskapet Loops Production for produksjonen.
Nasjonal utvelgelse
I januar 2020 kunngjorde den rumenske allmennkringkasteren TVR at den samarbeidet med plateselskapet Global Records om å finne landets bidrag til Eurovision Song Contest 2020 i Rotterdam i Nederland. 11. februar ble sangeren Roxen kunngjort som landets artist. Hun fikk fem låter å velge mellom: «Alcohol You», «Beautiful Disaster», «Cherry Red», «Colors» og «Storm» – alle skrevet under en låtskriverleir i 2019. Hun fremførte låtene i den nasjonale sangkonkurransen Selecția Națională 2020 – Romanias svar på Melodi Grand Prix. Finalen ble arrangert 1. mars 2020, og vinnerlåten ble kåret av en jury og telefonstemmer. Både juryen og seerne hadde «Alcohol You» som favoritt, og den vant dermed konkurransen og ble Romanias bidrag til Eurovision Song Contest 2020.
Avlysningen av Eurovision Song Contest
Eurovision Song Contest 2020 skulle ha funnet sted i Rotterdam Ahoy i Rotterdam i Nederland, og konkurransen skulle ha bestått av to semifinaler 12. og 14. mai, samt finalen lørdag 16. mai 2020. Under en trekning i januar 2020, ble Romania trukket til å delta i semifinale 1 tirsdag 12. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.
Haakon den godes vei (Oslo)
Veien fikk navn etter kong Håkon den gode i 1906.
Veien har for det meste villabebyggelse. Nr. 9A ble tegnet av Jan Inge Hovig og Christian Norberg-Schultz og oppført for Jakob Weidemann i 1960, mens nr. 9B ble tegnet av Esben Poulsson. I nr. 16 er en Selvaag-blokk fra 1995 på en tomt der det brant i 1970. i Nr. 17 er Vinderen skole. Villaen i nr. 21 ble tegnet av Bernhard Steckmest og oppørt i pusset tegl i 1902.
Jung Seul-ki
Jung Seul-ki (født 13. juli 1988) er en sørkoreansk svømmer.
Hun representerte Sør-Korea under Sommer-OL 2008 i Beijing, hvor hun ble utslått i forsøkene på 100 meter bryst.
Elise Matthysen
Elise Matthysen (født 13. juli 1992) er en belgisk svømmer.
Hun representerte Belgia under Sommer-OL 2008 i Beijing, hvor hun ble utslått i semifinalen på 100 meter bryst.
Julija Pidlisna
Julija Volodymyrivna Pidlisna (ukrainsk: Юлія Володимирівна Підлісна; født 12. mai 1987) er en ukrainsk svømmer.
Hun representerte Ukraina under Sommer-OL 2008 i Beijing, hvor hun ble utslått i forsøkene på 100 meter bryst.
Ganna Khlistunova
Ganna Khlistunova (født 27. februar 1988) er en ukrainsk svømmer.
GermanLetsPlay
GermanLetsPlay (født 9. februar 1992) er en tysk produsent av nettvideoer, spesielt videoer hvor han spiller videospill. Han publiserer videoene sine på YouTube. Han har blitt kjent gjennom ulike retrospill, flash-spill og Minecraft. Hans varemerke er en maske og en blå og svart stripete genser.
Karrieren på YouTube
Hans første kanal med navnet «GermanLetsPlay» ble grunnlagt 28. februar i 2010. Etter to opphavsrettstrikes grunnla han sin andre kanal GermanLetsFail i tilfelle han skulle få en tredje strike som ville ha sperret den opprinnelige kontoen hans. I November 2010 grunnla han en tredje kanal GermanLetsTrash for å laste opp copyright-tvilsome videoer. Den første kanalen GermanLetsPlay ble sperret den 31. desember i 2010 da han fikk en tredje strike. Selv om kanalen ble brukbar igjen i 2012 fortsatte han å laste opp videoer på GermanLetsFail på grunnlag av abonnentene. Den 23. mai i 2013 endret han navnet på kanalen GermanLetsFail til GermanLetsPlay da det ble mulig å endre på det.
Han hadde to kanaler som het GermanLetsButton og GermanLetsButton2 der han lastet opp videoer i virkeligheten. Disse kanalene slettet han i 2015 etter lite aktivitet i mange år.
Kåre Thomsen
Karriere
Thomsen var under oppveksten sterkt influert av jazz-fusion og spilte i band som «Rabies» (sammen med trommeslageren Atle Garmann og bassisten Knut Vaksdal), og «One Step Limbo» sammen med bl.a. Program 81/82-vokalisten Kate Augestad og bassist Frank Hovland.
I 1987 dukket Thomsen opp i programmet «Nattsang» i NRK som del av bandet «Growl», bestående av Karl Seglem (saxophone), Vigleik Storaas (piano), Odd Magne Gridseth (bass) og Terje Isungset (trommer) i tillegg til Thomsen. Thomsen var også med på en åtte mann sterk gitar-happening (Mats Grønner, Ronny Heimdal, Morten Sæle, Kato Ådland, Reinhardt Døskeland, Mads Eriksen og Jan Ove Nordeide i tillegg til Thomsen) som forsterket broren Ole Thomsens band «Electric Heavyland» (Frank Jakobsen, Øivind Lunde og Harald Dahlstrøm i tillegg til broren) under en konsert på Nattjazzen i 1993. Utover dette har Thomsen en rekke opptredener på Bergens jazzfestival Nattjazz, som medlem av bandene «Tundra» (1984), «Growl» (1986-87), «Poems for Trio» (1986-93, 1989-91 with Frode Rasmussen), «Hip Slippers» (1991) og «Frank's Friends N'Loose Ends» (1993).
Har jobbet som grafisk designer siden 1994.
Hospitsveien (Oslo)
Hospitsveien (1A–25, 2A–30) er en vei i Voksenlia i bydel Vestre Aker i Oslo. Den går nordøstover fra Voksenliveien til Voksenkollveien.
Veien fikk navn i 1927 etter Voksenkollen hospits, som ble revet i 1994. Det hospitset lå (nr. 11–13, bak Holmenkollbakken), er det siden bygget små blokker organisert i sameiet Holmenkollen terrasse.
Simon Gore
Simon Gore (født 1988 i Sør-Wales) er en walisisk gitarist, keyboardist, komponist, - og audio-/visuell artist.
Úrvalsdeild 2018
Úrvalsdeild 2018 var den øverste ligaen i islandsk herrefotball 2018. vant ligaen.
Henry Draper-medaljen
Mottagere
Disse har mottatt medaljen:
Ingrid Schjølberg
Ingrid Schjølberg (født 26. mai 1965 i Bodø) er en norsk forsker. Hun er professor i marin kybernetikk ved Institutt for marin teknikk, NTNU og dekan ved Fakultet for informasjonsteknologi og elektroteknikk (IE) samme sted. I tillegg var hun en periode leder for NTNUs tematiske satsningsområde NTNU Havrom.
Utdannelse og karriere
Schjølberg var ferdig utdannet sivilingeniør i teknisk kybernetikk fra NTH i 1991. I 1996 oppnådde hun graden dr.ing. samme sted, med avhandlingen Modeling and control of underwater robotic systems.
Hun arbeidet en lang periode (2001–2013) som forsker og forskningsleder ved SINTEF IKT, Anvendt kybernetikk. Det siste av disse årene var hun tilknyttet Institutt for teknisk kybernetikk ved NTNU, som førsteamanuensis II. Fra 2013 har hun hatt ulike stillinger ved NTNU. Hun var først prosjektdirektør ved NTNU AMOS, et senter for fremragende forskning (2013–2014); deretter direktør for NTNUs satsningsområde NTNU Havrom (2014–2019). I 2015 ble hun ansatt som professor ved Institutt for marin teknikk, NTNU, etter først å ha vært professor II ved instituttet i 2014–2015. Stillingen som professor har hun fortsatt (per 2019), i tillegg til at hun, fra august 2019, er ansatt som dekan ved Fakultet for informasjonsteknologi og elektroteknikk.
Jens Westly
Jens Westly (født 31. mars 1882 i Stavanger, død 27. februar 1960 i Voss) var en norsk metallurg, oppfinner og industrileder. Han regnes som en avgjørende bidragsyter til utviklingen av søderbergelektroden, en såkalt selvbrennende kontinuerlig elektrode, som brukes i elektriske smelteovner for aluminium, kobber, ferrosilisium og andre metaller og stoffer. Han stod også bak oppfinnelsen av den første elektriske kobbersmelteovn, da han som ung ingeniør var leder av smeltehytten ved Sulitjelma Aktiebolags Gruber. I 1928 konstruerte han en ny type ovn for kobbersmelting med søderbergelektroder som fikk navnet Westly-ovnen. Denne var i bruk helt til 1987, da kobbersmelting i Sulitjelma, og dermed også i Norge, ble avviklet.
Ingrid Schjølberg
Utdannelse og karriere
I 2012 ble ROBOTNOR – Centre for Advanced Robotics formelt åpnet i Trondheim, et senter for avansert robotikk som ble etablert etter initiativ fra Schjølberg, som selv ledet det de første årene.
Publikasjoner
I tillegg til å skrive artikler i vitenskapelige tidsskrifter, formidler Schjølberg informasjon om hav og havforskning gjennom kronikker i dagsaviser og skriver jevnlig i NTNU Oceans blogg.
Jens Westly
Søderbergelektroden regnes som en banebrytende oppfinnelse med stor betydning for effektiv produksjon i metallurgisk industri. Spesielt etter andre verdenskrig ble Søderbergelektroden en viktig komponent i kraftkrevende industri i Norge på grunn av vannkraftressurser som ble bygget ut i stor stil. Elkem (den gang Elektrokemisk ⅍), som hadde patentrettighetene, fikk også store inntekter da elektroden ble tatt i bruk andre steder i verden.
Familiebakgrunn og utdannelse
Jens Westly ble født den 31. mars 1882 i Stavanger som sønn av byggmester Karl Westly og mor Severine Syvertsen. Han ble gift i Selbu 29. desember 1912 med Wilhelmine (Mimi) Elisabeth Jenssen. Sin utdannelse fikk han ved Bergen Tekniske skole i 1904, og samme år ble han ansatt som hytteingeniør (metallurg) ved Sulitjelma Aktiebolags Gruber i daværende Skjerstad kommune, nå Fauske. .
Oppfinnelsen av den elektriske smelteovn for kobber
I Sulitjelma hadde en tidligere gjort flere innovasjoner; blant annet hadde verksdirektør Julius Emil Knudsen (1856–1944) funnet opp den såkalte knudsenovnen (knudsenprosessen), som ble tatt i bruk i 1905. Mye av motivasjonen for utviklingen av denne ovnen var at datidens røstemetode, en prosess som går ut på å få svovel vekk fra kobbermalmen, var svært ressurskrevende ved at bjørkeved ble benyttet. Med innføringen av knudsenprosessen kunne vedforbruken i smeltehytten avvikles, men fremdeles krevdes den videre prosesseringen for å få kobber bruk av kull og koks.
Den videre prosessen var blant annet kobbersmelting i såkalte flammeovner. Westly hadde blitt utnevnt til ny sjef i smeltehytten etter at den tidligere sjefen plutselig hadde forlatt Sulitjelma i mai 1907. Westly var da bare 25 år, og fikk ansvar for å ta over et større prosjekt med bygging av ny flammeovn ved verket. To år senere ble han sendt til USA for å studere driften av denne typen ovner.
I 1910 ble ideen om bruk av elektrisitet i kobbersmeltingen igjen tatt opp. Nå hadde Knudsen forlatt Sulitjelma, og med Westly som smeltehyttesjef ble dette sett på med andre øyne. Flammeovnsdrift var kostbart, mens det i Sulitjelma var mange fosser (Sulitjelmavassdraget) som kunne utnyttes til å produsere elektrisk kraft. Det ble utført overslag som viste at verket kunne spare 30 000 kroner årlig om en heller brukte elektrisk energi fra vannkraft. Til å begynne med ble det eksperimentert med fremstilling av ferrosilisium av slagg. Senere ble det forsøkt på videreforedling av skjærstein, et sulfidisk anrikningsprodukt av kobber som inneholder kobber, sulfid og jern, samt små mengder edelmetaller.
Til eksperimentene ble det brukt en stor trommel fra en kulemølle. Denne var foret med stein og kull, og elektrodene ble ført ned i materialet som skulle smeltes. Elektroder i forbindelse med smelteverk er de delene som fører den elektriske strømmen ned i det stoffet eller metallet som ønskes behandlet elektrisk. De produseres blant annet av kull. Den elektriske strømmen vil dermed enten inngå i prosessen ved at elektrokjemiske reaksjoner skjer, eller ved oppvarming på grunn av materialets elektriske motstand. I denne prosessen vil elektroden sakte fortæres, noe som var en ulempe for produksjonen ved at den måtte stoppes for å bytte elektrodene.
Disse eksperimentene ble utført under tidspress fordi det måtte besluttes om en ny stor, gassfyrt flammeovn skulle bygges, eller om en skulle satse på elektrisk smelting. Men den 22. desember 1910 skriver verksdirektør Holm Holmsen i et brev til hovedkontoret: «...det er meget beklagelig, at forsögene med elektrisk smeltning ikke er så langt avanceret, at vi har oppnået et resultat, der berettiger et stort anlæg. Efter de udförte forsög, der endnu kun har varet i forholdsvis kort tid, anser vi os nemlig ikke at være kommet så langt, at experiment-stadiet er overvundet og tör derfor verken ingeniör Westly eller undertegnede foreslaa elektrisk smeltning anvendt ved det nye hytteanlæg. Da jo dette må udföres hurtigst mulig, bliver der ingen anden raad end her at anvende en gasfyret flammeovn.»
Til tross for beslutningen å bygge en konvensjonell flammeovn, la en ikke bort ideen om elektrisk kobbersmelting. Dessuten krevde produksjonen stadig stort forbruk av koks, noe som ga økende produksjonskostnader. Under første verdenskrig ble tilgangen på kull og koks stadig vanskeligere, noe som førte til alvorlige problemer for driften i smeltehytten. På den annen side var kobberprisene stadig økende. Dermed ble det til at de to eksperimentovnene som Westly hadde bygget, inngikk mer og mer i den ordinære driften. Imidlertid ble det i neste omgang vanskelig å få tak i kull til elektrodene, og en ble dermed til slutt nødt til å innstille produksjonen helt.
I 1916 sa Westly opp stillingen i Sulitjelma for å tiltre ny stilling i Fiskå verk ved Kristiansand. Lorentz Lorch Hagen fortsatte som sjef for smeltehytten i Sulitjelma, en stilling han hadde helt til 1956. Han fortsatte eksperimentene med elektrisk kobbersmelting.
Utviklingen av søderbergelektroden
Ved Fiskaa verk var en samtidig som i Sulitjelma opptatt med å utvikle en elektrisk smelteovn. Også her fikk en erfare at det var vanskelig eller umulig å skaffe ferdige elektroder, dermed ble en henvist til å forsøke å lage sine egne elektroder.
Carl Wilhelm Søderberg (1876–1955) var ingeniør ved Elektrokemisk og hadde tidlig tenkt tanken om at en kontinuerlig elektrode ville gi store fordeler. De første eksperimentene med en slik elektrode ble utført på Lysaker utenfor Kristiania (dagens Oslo), men ble deretter flyttet til Arendal Smelteverk, hvor videre tester ble utført vinteren 1916–1917. Ideen gikk ut på at den tyktflytende elektrodemassen ble stampet ned i et hylster (sylinder) av metall. I dette hylsteret skulle så elektrodemassen stivne og bli hard i den nedre delen som er i kontakt med det flytende badet i ovnen. Etter hvert som elektroden ble fortært, kunne en gradvis senke elektroden. Rett før senkingen skulle en så skjøte på et nytt hylseelement, der ny masse stampes inn. Problemene som fulgte med dette var å få elektrodemassen til å sette seg fast i hylsen. Fullskalaforsøkene mislyktes fordi elektrodemassen skled ut av hylstret og ned i ovnene. Noe av problemet var at stålhylsen som ble brukt, utvidet seg mer enn kullet i møte med ovnsvarmen.
I februar 1918 ble Fiskå Verk kjøpt av Elektrokemisk. En besluttet at dette verket var best egnet for å fortsette eksperimentene. Westly var driftsbestyrer ved verket vinteren 1918, da videre forsøk ble fortsatt med stort pågangsmot. Forsøkene var kostbare og mange vanskeligheter måtte overkommes, men det viste seg også at gevinsten ville bli meget stor, ikke bare for Elektrokemisk, men for hele smelteindustrien.
Westly kom opp med en ide med å lage ribber på innsiden av hylsen. Disse skulle sørge for større kontaktflate, og dermed også bedre feste, mellom elektrodemassen og hylsen. Det ble også slått hull i ribbene som et ytterligere tiltak for bedre feste. Den første elektroden av dette slaget ble testet ut i tidsrommet 17.–25. november 1918. Forsøket viste seg å bli meget vellykket, og etter flere forbedringer ble en elektrode med diameter på hele 850 mm testet ut i en ovn for ferrosilisium. Denne var da den største elektroden noen gang benyttet i en elektrisk smelteovn. Elektrodene viste seg å fungere godt over et lengre tidsrom, og det ble dermed konkludert med at utfordringene med en selvbrennende kontinuerlig elektrode var løst.
Søderbergelektroden, som den fikk som navn, var billig, kunne fremstilles i ønsket størrelse og kunne lages lokalt. Konstruksjonen av elektroden kunne tilpasses ovnen, i motsetning til tidligere, da ovnen måtte være tilpasset ferdigkjøpte elektroder. Formingen av elektroden, altså at den stivner og brenner til en fast stav, skjer mens den sakte beveger seg ned i ovnen, dels ved ovnsvarmen og dels ved strømgjennomgangens varmeutvikling. Mens en tidligere betraktet en elektrisk smelteovn på rundt 3 MW (MegaWatt) som en meget stor ovn, ble det senere utviklet ovner med søderbergelektroder på opptil 50 MW (1975).
Konsekvenser av oppfinnelsen av søderbergelektroden
Det var professor Joseph William Richards ved Leight University i USA som fant på å kalle den kontinuerlige elektroden for Sønderbergelektroden, etter Sønderberg, som hadde den opprinnelige ideen. Richards og flere andre eksperter var engasjert i å overbevise den internasjonale smelteindustrien om dens fordeler.
Søderbergelektroden ble nominert til Norges største ingeniørbragd gjennom tidene i Teknisk Ukeblad. Selv om Søderberg fikk æren av å få elektroden oppkalt etter seg, er det imidlertid Westly og Mathias Øvrom Sem, som stod bak de praktiske testene, som til slutt ga en vellykket kontinuerlig elektrode. Det er Westly og Sem som dermed er anerkjent som de egentlige oppfinnerne. I verket Elektrische Schmeltzöfen om metallurgi er søderbergelektoden beskrevet som begynnelsen på et nytt tidsavsnitt i den elektriske smelteindustrien.
Søderbergelektroden fikk raskt stor utbredelse i hele verden for fremstilling av ferrolegeringer, kalsiumkarbid, råjern, kobber, aluminium, samt andre metaller og stoffer. I anledning Norsk metallurgisk selskaps 50-årsjubileum i 1986 ble det i jubileumsboken påpekt at Søderbergelektroden sannsynligvis mer enn noe annet la grunnlaget for norsk industris domminerende posisjon innenfor elektrometallurgisk industri.
Mens søderbergelektroden i de siste årene tas ut av drift i aluminiumsverkene til fordel for andre elektroder, er den fortsatt i bruk verden over for de andre bruksområdene.
Fortsettelse med utvikling av kobbersmelteovnen i Sulitjelma
I Sulitjelma satte de dårlige økonomiske tidene som fulgte etter første verdenskrig, en stopper for videre utvikling av en elektrisk smelteovn. Først i 1928 ble det satt i gang arbeid med en ny smelteovn for skjærstein, med Elektrokemisk som samarbeidspartier. Den nye ovnen ble utstyrt med søderbergelektroder og fikk navnet Westly-ovnen. Westly var engasjert, ikke bare med konstruksjonen av den nye smelteovnen, men også med planleggingen av en helt ny smeltehytte på Sandnes i Sulitjelma. Den nye ovnen var ferdig i juni 1929 og var i drift helt til 3. februar 1987, da smeltehytten ble nedlagt. Med dette opphørte også all kobbersmelting i Norge.
Westlys videre karriere
Westly sluttet ved Elkem og ble direktør for A/S Bjølvefossen i Ålvik i 1928, en stilling han hadde helt til 1952. Her startet han i 1931 forsøk for å utvikle en ny metode for fremstilling av ferrokrom. Da dette viste seg vellykket, ble det i 1933 besluttet å bygge opp en produksjonslinje for ferrokrom. Det var stor konkurranse internasjonalt på dette feltet. Dermed foregikk forskningen i Ålvik i største hemmelighet, og det er derfor lite informasjon om denne utviklingen. Ferrolegeringer ble utover i 1930-årene en eksportindustri for flere verk i Norge.
I 1949 ble Westly tildelt Sam Eydes Ærespris av Polyteknisk Forening for sin innsats for norsk industri. Han døde på Voss den 27. februar 1960.
Jan Sigbjørnsen
Jan Sigbjørnsen (født 2. januar 1959) er en norsk politiker (H) som fra 2011 til 2019 var ordfører i Flekkefjord kommune.
Sigbjørnsen har vært nestleder i teknisk hovedutvalg og leder av utvalg for helse og velferd samt varamedlem til formannskapet før han ble ordfører. I 2009 ble han valgt som 3. varamann for Vest-Agder Høyre til Stortinget.
I 1978 gikk Sigbjørnsen ut fra Flekkefjord gymnas. Han var russepresident det året. Etter å ha avtjent verneplikten i Hans Majestet Kongens Garde tok han utdanning innen regnskap og revisjon. Fra 1981 til 1995 jobbet han i familiens slakterbutikk. Da den ble nedlagt, fikk han fra 1. januar 1996 jobb med regnskap og personalsaker i firmaet Aeron i Flekkefjord.
Børter 2 kraftverk
Børter 2 kraftverk er et vannkraftverk i Enebakk kommune i Viken.
Jan Sigbjørnsen
I fritiden er han engasjert innen Flekkefjord Fotballklubb hvor han har vært spiller, med i klubbens organisatoriske arbeid og trener. Han har trent alle lag fra miniputter til A-lag og ble utnevnt til æresmedlem av klubben allerede på 1980-tallet.
Børter 2 kraftverk
Det utnytter et fall på 32 meter fra Børtervanna.
Installert effekt er 250 KW. Årsproduksjon er 1 GWh.
Dette er det øverste av 3 kraftverk i Børterelva. Nederst ligger Børter 1, og midt imellom ligger Fossen.
Kate Augestad
Kate Elisabeth Augestad (født 1956 i Bergen) er en norsk vokalist kjent fra band som Johnny Banan Band og Program 81/82, og er moren til sangerinne og skuespiller Tora Augestad (f. 1979). Hun ble senere førsteamanuensis ved Universitetet i Bergen, avdeling for Informasjonsvitenskap og Mediastudier, og ved Handelshøyskolen BI i Bergen. Hun har også medvirket som skuespiller på Den Nationale Scene i Bergen.
Musikalsk karriere
Augestad var sammen med Lasse Myrvold (1953-2006) frontfigur i «Johnny Banan Band», som senere ble til The Aller Værste!, og var blant de drivende kreftene i den såkalte Bergensbølgen. På albumet Pictures (1982) med bandet "Program 82" lyden kraftfull syntbasesert i retning av cool, sofistikert post-punk à la Japan.
Augestad var også med i bandet «Poplins», sammen med Arne Moe Vindedal, Frank Hovland og Lasse Myrvold fra «TAV!». Hun startet også sammen med Lars Ove Toft, Kåre Thomsen, Frank Hovland og Arne Moe Vindedal, bandet «One Step Limbo» (1990).
Sophie de Ronchi
Sophie de Ronchi (født 24. september 1985) er en fransk svømmer.
Hun representerte Frankrike under Sommer-OL 2008 i Beijing, hvor hun ble utslått i forsøkene på 100 meter bryst.
Deporaus
Deporaus er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger, men noen arter finnes i de aller fleste områder. I Norge er det registrert to arter.
Utseende
Små til middelsstore biller (ofte 2–6 mm), kroppen gjerne mer eller mindre pæreformet, oversiden glatt eller fint hårete, som oftest mørke på farge, ofte med metallglans. Hodet er i midten trukket ut til en snute som vanligvis er lengre, ofte mye lengre, enn resten av hodet. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.
Burkina Faso under VM i friidrett 2011
Burkina Faso deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.
Comstockprisen i fysikk
Comstockprisen i fysikk (engelsk: Comstock Prize in Physics) er en amerikansk utmerkelse som belønner forskning på elektrisitet, magnetisme og strålingsenergi. Prisen ble første gang utdelt i 1913. Den er etablert av Cyrus B. Comstock Fund og er oppkalt etter ingeniøroffiseren Cyrus B. Comstock (1831–1910). Prisen kan utdeles til personer som er bosatt i Nord-Amerika. Comstockprisen utdeles av National Academy of Sciences.
Deporaus
Utbredelse
Slekten har en hovedsaklig holarktisk utbredelse.
Comstockprisen i fysikk
Mottagere
Disse har mottatt prisen:
Herbert Nordrum
Herbert Nordrum (født 30. juni 1987) er en norsk skuespiller.
Han studerte ved Teaterhøgskolen fra 2008 til 2011.
Han vant Amandaprisen 2014 i klassen beste mannlige birolle og Kanonprisen 2013 i klassen beste birolle for sin rolle som «Karl» i Pornopung. Han hadde hovedrollen i TV-serien Match fra 2018. Han spilte hovedrollen som Poppe i filmen Fjols til fjells fra 2020, og ble for rollen nominert til Amandaprisen 2020 i klassen beste mannlige skuespiller. Han spilte en av hovedrollene i Joachim Triers filmkomedie Verdens verste menneske, som hadde premiere på Filmfestivalen i Cannes 9. juli 2021. For filmen ble han nominert til Amandaprisen 2022 i klassen beste mannlige birolle.
Hagebergfrue
Hagebergfrue (Saxifraga hostii) er en prydplante i sildrefamilien med hvite blomster.
De diepte
«De diepte» (norsk oversettelse: dybden) er en sang fra 2022 av den nederlandske sangeren og rapperen Stien den Hollander, kjent som S10. Hun har skrevet låten sammen med Arno Krabman. Sangen ble utgitt 3. mars 2022 og var Nederlands bidrag i Eurovision Song Contest 2022 i Torino.
Om sangen
«De diepte» handler om Den Hollanders mest personlige minner. Ifølge Den Hollander er sangen en hyllest til tristheten og minnene du bærer med deg: «Alle opplever vanskeligheter i livet. Det er noe vi alle har til felles, og jeg håper du vil føle deg mindre alene når du lytter til sangen».
Sangen er skrevet av Den Hollander sammen med musikkprodusenten Arno Krabman, og den ble plukket ut av kringkasteren AVROTROS til å representere Nederland i Eurovision Song Contest 2022 i Torino. Dette er landets første Eurovision-bidrag på nederlandsk siden 2010.
Sangen ble utgitt 3. mars 2022 og presentert under en pressekonferanse i Tuschinski Theatre i Amsterdam samme dag. Den konkurrerte i semifinale 1 tirsdag 10. mai. Sangen ble nummer to i semifinalen, og kvalifiserte seg til finalen lørdag 14. mai. Der endte «De diepte» på en ellevteplass.
Nathan Lediard
Nathan Lediard (født 15. august 1967) er en norsk bueskytter som representerer Surnadal Idrettslag.
Han har vunnet tre NM-gull og to NM-sølv i perioden 2009–2012.
Friidrett under Sommer-OL 2020 – 400 meter hekk kvinner
Kvinnenes 400 meter hekk under Sommer-OL 2020 i Tokyo ble avholdt på Japans nasjonalstadion mellom 31. juli og 4. august.
Forsøksheat
Kvalifiseringsregler: De fire første i hvert heat (Q) og de fire raskeste ellers (q) gikk videre til semifinalene.
Semifinaler
Kvalifiseringsregler: De to første i hvert heat (Q) og de to raskeste ellers (q) gikk videre til finalen.
Finale
Resultatene var som følger:
Foie gras
Foie gras (fransk: fet lever) er leveren fra en gås eller and som har blitt opptil 10 ganger så stor på grunn av å ha blitt tvangsforet store mengder mat. I Norge og mange andre land blir tvangsforing sett på som dyremishandling og er derfor ulovlig.
Produksjon
Mesteparten av verdens foie gras blir produsert i Frankrike, og er av and. Der er det lovpålagt å produsere foie gras på tradisjonelt vis for å få lov til å kalle den fete leveren foie gras. I 2020 sto Frankrike for 75,4 % av produksjonen i Europa, Ungarn 13,5 %, Bulgaria 8,5 %, Spania 2,5 % og Belgia for 0,1 %.
Da gjess og ender tvangsfôres for å få ekstra stor og fet lever fremstilles som oftest gåseleverpostei (Paté de Foie Gras). Fôringsmåten har vakt motstand. Fuglene tvangsfôres med en metode som på fransk heter «gavage». Det betyr at et langt rør blir presset ned i fuglenes spiserør og deretter pumpes magen full av en fett- og karbohydratrik matblanding. Dette gjentas to til tre ganger daglig i ca. en måned før fuglene slaktes.
Ole Pedersen Moe
Ole Pedersen Moe (født 16. juli 1783 på Røros, død 21. mars 1862 i Kristiansand ), var en norsk forretningsmann og politiker. Han grunnla blant annet en tobakksfabrikk i Kristiansand som senere ble kjent som «Rose Tobakk AS».
Moe var haugianer og slo seg opp som boktrykker og kjøpmann i Kristiansand etter at han giftet seg med enken etter kjøpmann og byens eneste boktrykker, Hans Thorsen Bachrud, i 1815. Giftemålet skal ha kommet i stand etter noe påtrykk fra Hans Nielsen Hauge selv. Moe overtok da trykkeripriviliegiet i tillegg til Bachruds kjøpmannshandel, adressekontor og avisen Kristiansands Adresse-kontoirs Efterretninger (senere Christianssands Stiftsavis).
I 1838 solgte Moe trykkerivirksomheten, og to år senere, i 1840, kjøpte han skipsverftet på naboeiendommen til Vestre Strandgate 14 hvor han hadde etablert sine forretninger, deriblant også et tobakk spinneri i tilknytning til varehandelen. I 1842 startet han også et rederi. Da sønnen, Peter Johan Moe, ble tatt opp som partner i 1854, fikk firmaet navnet O. P. Moe & Søn. Da drev de også trelasthandel i Kristiansand-området.
Jazzkjelleren
Jazzkjelleren er et norsk program om jazzmusikk som gikk på NRK Fjernsyn fra 1962 til 1963. Programleder var Roald Øyen.
Hanna Paulsberg
Hanna Paulsberg (født 13. november 1987) er en norsk saksofonist og komponist fra Rygge. Hun er datter av visesanger og tidligere jazztrommeslager Håkon Paulsberg. Paulsberg lever som frilansmusiker med base på Kapp, og er aktuell i band som Hanna Paulsberg Concept, GURLS, Trondheim Jazzorkester, Flukten og Finity.
Biografi
Paulsberg startet å spille saksofon som 15-åring, etter å ha hørt en CD med den amerikanske saxofonisten Stan Getz. Året etter begynte hun på musikklinja ved Kirkeparken VGS i Moss, der hun fikk Jørn Winnæss som saksofonlærer. Hun fortsatte videre på Toneheim Folkehøgskole, der hun ble undervist av Anders Lønne Grønseth. Etter Toneheim kom hun inn på Jazzlinja ved NTNU i Trondheim der hun studerte hos blant annet John Pål Inderberg og Eirik Hegdal. I 2019 fullførte hun en master i utøvende jazz ved Norges musikkhøgskole.
Under Jazzfest i Trondheim i 2015 ble Paulsberg utnevnt til NTNU-jazzambassadør 2015–2016. Tidligere ambassadører har vært blant annet Håkon Kornstad, Ola Kvernberg Trio, Håkon Mjåset Johansen og Kirsti Huke.
Paulsberg har spilt med musikere som Chick Corea, Bobo Stenson, Bugge Wesseltoft, Karin Krog, Marilyn Mazur, Jan Eggum, Svante Thuresson, Jimi Tenor, Georg Riedel og Henning Sommerro. Hun har turnert og spilt i land som Indonesia, Singapore, Madagaskar, Angola, USA, Grønland, Irland, England, Skottland, Finland, Estland og Tyskland med diverse prosjekter. I 2012 ble hun valgt ut som Norges representant i European Youth Jazz Orchestra, og de dro på turné i store deler av Øst-Europa.
I 2016 dro Paulsberg som en del av Trondheim Jazzorkester til New York etter invitasjon fra Chick Corea, og spilte to konserter med han på den legendariske jazzklubben Blue Note. Samme år spilte de konsert på North Sea Jazz Festival i Rotterdam, og i mai 2017 fulgte en turné på norske jazzfestivaler og klubber.
I september 2016 samlet Paulsberg på bestilling fra Nasjonal Jazzscene et lag av musikere som hun skrev musikk for. Bandet bestod av Bobo Stenson(piano), Laura Jurd (trompet), Mats Eilertsen(bass) og Hans Hulbækmo(trommer), og prosjektet ble sendt ut på turné i regi av Nasjonal Jazzscene.
Hun ble tildelt Gammleng-prisen i klassen jazz for 2019.
I 2021 bestilte Jazzfest i Trondheim et bestillingsverk av Paulsberg. Hun hadde samme år blitt spurt om å komponere for Trondheim Jazzorkester, og valgte dermed å slå sammen de to. Resultatet ble et bestillingsverk med GURLS og Trondheim Jazzokrester, som opptrådte på Jazzfest, Mandaljazz, Moldejazz og Sildajazz sommeren 2021.
Hanna Paulsberg Concept
Paulsbergs hovedprosjekt er Hanna Paulsberg Concept og består av musikere hun møtte ved Jazzlinja i Trondheim: Bandet var opprinnelig eksamensprosjektet til Paulsberg, og ble startet vinteren 2010.
I oktober 2012 ga HPC ut debutplaten Waltz for Lilli på Øra Fonogram, og i februar 2014 kom andreplaten Song for Josia ut på samme selskap. I 2016 vekket de Norsk Jazzforums gamle plateselskap ODIN til live igjen med sin tredje plate Eastern Smiles, og i oktober 2018 slapp de sin fjerde plate Daughter of the Sun med den svenske trompetisten Magnus Broo på samme selskap. Platen ble nominert til Spellemannprisen i jazz 2018.
Kvartetten ble kåret til årets Young Nordic Jazz Comets i 2011. Samme år vant de Trondheim Jazzfestivals talentpris.
GURLS
Hanna Paulsberg er initiativtaker og låtskriver for trioen GURLS, som opprinnelig bestod av Emilie Nicolas på vokal og Ellen Andrea Wang i tillegg til Paulsberg selv. I 2017 tok Rohey Taalah over rollen som vokalist, og trioen spilte konserter på Maijazz og Oslo Jazzfestival før de gikk i Propeller Studio og spilte inn debutplata, Run Boy, Run, som kom ut 16. februar 2018. I 2021 komponerte og arrangerte Paulsberg en konsert for GURLS og Trondheim Jazzorkester som hadde urfremføring under Jazzfest i Trondheim, denne gang med Marianna Sangita Angeletaki Røe som vokalist.
Trioen varmet opp for a-ha i et utsolgt Oslo Spektrum to kvelder på rad i februar 2018, og opptrådte live på Spellemannprisen samme år. Debutplaten vant Spellemannsprisen i kategorien jazz i 2018. I 2019 ble de nominert til Bendiksenprisen.
Eli Gunhild By
Eli Gunhild By (født 21. november 1962) var forbundsleder i Norsk Sykepleierforbund (NSF) fra 2011 til 2019. Hun ble første gang valgt til forbundsleder for perioden 2011-2015, andre gang for perioden 2015-2019.
29er (jolle)
29er er en skiff-jolle for to personer konstruert av Julian Bethwaite og produsert siden 1998. Den er lillesøster til 49er, og det er derfor mange som bruker 29eren som et springbrett over i OL-klassen 49er. 29eren har ett trapes for gasten. Det er en rask båt som planer på kryss såvel som lens. Båten brukes i ISAF Youth Sailing World Championships.
Nina Standerholen
Nina Andrea Standerholen (født 10. mai 1981) er en norsk bueskytter fra Vinstra som representerer Laugen Bueskytterklubb.
Eli Gunhild By
Da hun under NSFs landsmøte i 2011 ble valgt til forbundsleder, overtok hun etter Lisbeth Normann. Samme år ble By valgt til nestleder i Unio.
Nina Standerholen
Hun vant VM-sølv i 3D-jaktskyting i 2013.
Eli Gunhild By
By er oppvokst i Trondheim og utdannet sykepleier ved Sykepleierhøgskolen i Oppland i 1988. Fra 1989 til 2001 var hun sykepleier ved Radiumhospitalet og var der NSFs hovedtillitsvalgte for de ansatte. By var fylkesleder for NSF Oslo fra 2004 til 2011.
James Lawrence Chaworth-Musters
James Lawrence «Jim» Chaworth-Musters (født 1. juli 1901 i Annesley i Nottinghamshire, død 12. april 1948 i London ) var en britisk zoolog og offiser.
Nina Standerholen
Hun er gift med bueskytteren Ola Klåpbakken.
James Lawrence Chaworth-Musters
Han studerte medisin (uten å fullføre til legeeksamen) og geografi ved Caius College, Cambridge. Han var «fellow» av Royal Geographical Society.
Bakgrunn
Chaworth-Musters kom fra en velstående og mektig familie av landeiere i Annesley Park, Nottinghamshire. Foreldrene var John Patricius og Mary Ann Chaworth-Musters. Faren var «magistrate» og «High Sheriff of Nottinghamshire» (et hovedsakelig seremonielt verv). James Lawrence Chaworth-Musters eldste bror ble født i Norge. Familien hadde en eiendom på Lysne ved Lærdalselva. Hans eldre bror overtok familiesetet Annesley Hall som hadde vært i familien siden middelalderen.
Familien hadde kjøpt flere eiendommer i Surnadal og han arvet disse. Han bodde i Surnadal i lange perioder og snakket surnadalsdialekt «som en innfødt». Han drev feltstudier i Surnadal og sendte utstoppede dyr og fugler til England. Surnadal kommune kjøpte eiendommene etter Chaworth-Musters død og drev dem videre som friluftsområde/museum. Fylkesmannen avduket i 2004 en minneplate over Chaworth-Musters i Surnadal.
Zoologi
Chaworth-Musters' viktigste arbeid var systematisk studie av pattedyr og han arbeidet i 20 år i pattedyravdelingen på British Museum. Han deltok i ekspedisjoner til blant annet Jan Mayen, Atlasfjellene i Marokko, Kyrenaika, Russland og Afghanistan. Han publiserte lite selv, men etterlot et viktig uferdig manuskript. Han deltok på Hagbard Ekerolds ekspedisjon til Jan Mayen i 1921 Ekerold annekterte øya i januar 1922.
Ifølge Hans Thomas Lange Schaanning merket han fugler på Utsira (med ringer fra stasjonen på Helgoland) allerede i 1934 (1927 ifølge andre kilder). Han var overbevist om at sjeldne trekkfugler fra Sibir til de britiske øyer mellomlandet på kysten av Norge. Særlig Utsira som ligger så langt ute ville være rette stedet å undersøke. På Utsira dokumenterte han seks nye fuglearter i Norge: gulbrynsanger, dvergfluesnapper, tartarpiplerke, rosenfink, vierspurv og dvergspurv. Han skjøt også en brunhodespurv på Utsira i 1937, det var første gangen fuglen ble påvist i Norge. Over 100 forskjellige arter ble påvist på Utsira i årene 1934-1937. Sibirpiplerke var tidligere ikke observert i Europa. Funnet av sibirpiplerke på Utsira i 1937 var oppsiktsvekkende.
Gustav Machatý
Gustav Machatý, født 9. mai 1901 i Praha i Tsjekkoslovakia (nåværende Tsjekkia) død 13. desember 1963 i München i Vest-Tyskland var en tsjekkisk filmregissør og manusforfatter. Han anses i dag som en av de viktigste skikkelsene innen den tsjekkiske filmindustrien.